Държавен вестник, бр. 106, 2011 г., стр. 11

БРОЙ  106	
Д Ъ Р Ж А В Е Н  В Е С Т Н И К 	
СТР.  11  
Чл. 66. (1) Средствата по чл. 152, ал. 1 от 
Семейния кодекс и по  чл. 13 от Наредбата за 
определяне на реда за изплащане от държавата 
на присъдена издръжка, приета с Постановле­
ние № 167 на Министерския съвет от 2011 г. 
(ДВ, бр. 48 от 2011 г.), които са предвидени в 
централния бюджет, се предоставят на общи­
ните като обща субсидия за делегираните от 
държавата дейности.
(2) Средствата, възстановени по реда на 
чл. 14, ал. 2 от наредбата по ал. 1, се отчитат 
в намаление на разходите на общината.
(3) Министерството на финансите прихваща 
средствата по ал. 2 от подлежащата на предос­
тавяне субсидия за действително извършени 
разходи за изплащане на присъдена издръжка, 
като наличните към 31 декември 2011 г. сред­
ства по бюджетите на общините, възстановени 
по реда на чл. 14, ал. 2 от наредбата по ал. 1, 
остават като преходен остатък и се използват 
през 2012 г. за същата цел.
Чл. 67. (1) Предвидените в централния 
бюджет средства за заплащане на част от пре­
возните разноски на педагогическия персонал 
в делегираните от държавата дейности се пре­
доставят на общините като обща субсидия за 
делегираните от държавата дейности по реда 
на чл. 34, ал. 1 и 2 от Закона за устройството 
на държавния бюджет.
(2) За компенсиране на част от разходите 
за пътуване на педагогическия персонал в 
училищата, финансирани от републиканския 
бюджет, се осигуряват средства по реда на 
чл. 34, ал. 1 и 2 от Закона за устройството на 
държавния бюджет.
(3) Първостепенните разпоредители с бю­
джетни кредити могат да извършват разходи 
за заплащане превозните разноски на педаго­
гическия персонал до 100 на сто от цените на 
абонаментните карти за пътуване във втора 
класа по железопътния транспорт и до 85 на 
сто – по автомобилния транспорт, за автобус от 
местоживеенето им до местоработата в друго 
населено място и обратно.
(4) Неусвоените средства от предоставената 
обща субсидия за делегираните от държавата 
дейности по бюджетите на общините през 2011 г. 
за заплащане на част от превозните разноски 
на педагогическия персонал се разходват за 
същата цел през 2012 г.
Чл. 68. (1) Предвидените в централния бю­
джет средства за пътни разходи на правоимащи 
болни се предоставят на общините като обща 
субсидия за делегираните от държавата дей­
ности въз основа на справки за действително 
извършени разходи.
(2) Списъкът на заболяванията и състоя­
нията, за които се предоставят средствата по 
ал. 1, се определя от министъра на здраве­
опазването в срок до края на февруари 2012 г. 
Списъкът съдържа данни за прогнозния брой 
на правоимащите пациенти по общини, броя 
на пътуванията и максималния размер на раз­
ходите за всеки вид заболяване и състояние в 
рамките на средствата по ал. 1.
Чл. 69. (1) Предвидените средства по цен­
тралния бюджет за  2012 г. за изплащане на 
обезщетения по Закона за политическа и граж­
данска реабилитация на репресирани лица се 
предоставят по бюджета на Министерския съвет 
за всяко тримесечие на базата на изплатените 
за предходното тримесечие обезщетения.
(2) Министърът на финансите извършва 
налагащите се от ал. 1 промени по съответните 
бюджети за 2012 г. с размера на фактически 
изплатените обезщетения за съответното три­
месечие.
Чл. 70. Предвидените в централния бюджет 
средства за подпомагане на физическото въз­
питание и спорта се предоставят и разходват 
по бюджетите на съответните министерства и 
общините при условията и по реда на Постанов­
ление № 129 на Министерския съвет от 2000 г. 
за определяне на минимални диференцирани 
размери на паричните средства за физическо 
възпитание и спорт, които се осигуряват от 
държавния бюджет и от бюджетите на общи­
ните (обн., ДВ, бр. 58 от 2000 г.; изм. и доп., 
бр. 28 от 2006 г. и бр. 13 от 2009 г.).
Чл. 71. Предвидените средства в централния 
бюджет за лекарствени средства/продукти по 
чл. 4, ал. 1 от Закона за ветераните от войните 
и по чл. 15 от Закона за военноинвалидите и 
военнопострадалите се предоставят на общи­
ните като обща субсидия за делегираните от 
държавата дейности.
Чл. 72. Министърът на финансите по пред­
ложение на министъра на културата предоставя 
на общините като обща субсидия за делегира­
ните от държавата дейности и/или като целева 
субсидия за капиталови разходи предвидените 
в централния бюджет средства за подпомагане 
дейността на народните читалища, в т.ч. за 
ремонт, компютърна техника и софтуер и за 
художественотворческа дейност.
Чл. 73. Предвидените в централния бюджет 
средства за финансиране на подготовката, 
осигуряването и дейността на доброволните 
формирования съгласно чл. 42 и 43 от Закона 
за защита при бедствия се предоставят на об­
щините като обща субсидия за делегираните 
от държавата дейности по предложение на 
Министерството на вътрешните работи и по 
заявки на общините.
Чл. 74. (1) Държавните предприятия и тър­
говските дружества по  чл. 25, които към 31 
декември 2011 г. отчитат по годишния си фи­
нансов отчет неразпределена печалба от минали 
години, разпределят изцяло тази печалба като 
отчисления, съответно дивидент за държавата, 
след покриване на непокрити загуби от мина­
ли години и/или текуща загуба за 2011 г. при 
годишното приключване и разпределение на 
печалбата за 2011 г.